**ΙΔΙΩΤΙΚΟ ΣΥΜΦΩΝΗΤΙΚΟ ΣΥΝΕΡΓΑΣΙΑΣ**

Στη …………..Χαλκιδικής σήμερα, \_\_\_\_\_/\_\_\_\_/ 2018, οι παρακάτω συμβαλλόμενοι:

Αφενός η Εταιρία με την επωνυμία «………………………………………» και τον διακριτικό τίτλο «……………………» που εδρεύει ……………………., με Α.Φ.Μ. ………………. Δ.Ο.Υ. …………….., νόμιμα εκπροσωπούμενη στο παρόν από τον …….……………., εφεξής καλούμενης «Τουριστικό Γραφείο»

##### Αφετέρου η Επιχείρηση με την επωνυμία «………………….……………» και τον διακριτικό τίτλο «………..………….» που εδρεύει ………………, με Α.Φ.Μ. ………………. Δ.Ο.Υ. …………….., ιδιοκτήτριας του καταλύματος «………..………….», νόμιμα εκπροσωπούμενη στο παρόν από τον …………………….., εφεξής καλούμενης «η Επιχείρηση»

Αφού έλαβαν υπόψη τους ότι:

Η Επιχείρηση δραστηριοποιείται στην παροχή διαμονής και συμπληρωματικών τουριστικών υπηρεσιών, εφεξής καλουμένων χάριν συντομίας ως «Υπηρεσίες», για τις οποίες διαθέτει τις αντίστοιχες εγκαταστάσεις και οργάνωση που προβλέπονται από την Ελληνική Νομοθεσία.

Το Τουριστικό Γραφείο δραστηριοποιείται στην προώθηση των Υπηρεσιών της Επιχείρησης με στόχο τη διείσδυσή της σε τουριστικές αγορές, στην οργανωμένη προβολή - διαφήμιση αυτής και στην παροχή των Υπηρεσιών προς τους πελάτες του. Για το σκοπό αυτό χρησιμοποιεί τις εγκαταστάσεις και την οργάνωση της Επιχείρησης.

**συνομολογούν, συμφωνούν και συναποδέχονται τα εξής :**

**Άρθρο 1: ΑΝΤΙΚΕΙΜΕΝΟ ΤΗΣ ΣΥΝΕΡΓΑΣΙΑΣ - ΑΝΑΘΕΣΗ**

1. Η Επιχείρηση συναινεί να προμηθεύσει τις Υπηρεσίες της στο Τουριστικό Γραφείο σύμφωνα με τους όρους και τις διατάξεις της Ελληνικής Νομοθεσίας.
2. Η Επιχείρηση παραχωρεί το δικαίωμα στο Τουριστικό Γραφείο να πωλεί τις Υπηρεσίες της βάσει του ενημερωμένου καταλόγου τιμών που η ίδια έχει εκδώσει και έχει προμηθεύσει στο Τουριστικό Γραφείο και το Τουριστικό Γραφείο αναλαμβάνει να καταβάλλει τη συγκεκριμένη αμοιβή-τίμημα.

Ο κατάλογος οφείλει να είναι υπογεγραμμένος και από τους δύο συμβαλλόμενους. Οι τιμές συμπεριλαμβάνουν τους φόρους (πλην του φόρου διαμονής που καταβάλλεται από τον Πελάτη) και είναι πληρωτέες στην Επιχείρηση. Ενδεχόμενες μεταβολές των τιμών οφείλονται να επαληθεύονται εγγράφως και να αποστέλλονται με FAX ή ηλεκτρονικό ταχυδρομείο στο Τουριστικό Γραφείο κατόπιν αμοιβαίας συμφωνίας.

**Άρθρο 2: ΔΙΑΔΙΚΑΣΙΕΣ ΚΡΑΤΗΣΕΩΝ ΚΑΙ ΔΙΑΜΟΝΗΣ**

1. Όλες οι κρατήσεις που προέρχονται από το Τουριστικό Γραφείο οφείλουν να πραγματοποιούνται εγγράφως και να αποστέλλονται στην Επιχείρηση με FAX ή ηλεκτρονικό ταχυδρομείο, για να γίνεται επιβεβαιωμένη κράτηση. Κατ’ εξαίρεση, κρατήσεις επιτρέπονται να πραγματοποιούνται τηλεφωνικά, σε αυτή την περίπτωση όμως, επιβάλλεται να ακολουθήσει γραπτό αίτημα, που θα αποστέλλεται με τηλεομοιοτυπία ή ηλεκτρονικό ταχυδρομείο, εντός …….είκοσι τεσσάρων (24) ωρών και επιβεβαίωση.
2. Κάθε κράτηση που πραγματοποιείται από το Τουριστικό Γραφείο οφείλει να επιβεβαιώνεται το αργότερο σε εικοσιτέσσερις (24) ώρες από την αποστολή του αιτήματος, κατά τη διάρκεια κανονικών εργάσιμων ημερών και σε κάθε περίπτωση πριν την άφιξη του πελάτη, σύμφωνα με την ισχύουσα Ελληνική Νομοθεσία.
3. Η Επιχείρηση διατηρεί το δικαίωμα να διαθέσει το προς μίσθωση δωμάτιο σε άλλον Πελάτη μόνο στην περίπτωση που ο πελάτης του Τουριστικού Γραφείου δεν εμφανίστηκε μία μέρα μετά την ημερομηνία της συμφωνηθείσας άφιξης, εκτός εάν το Τουριστικό Γραφείο ενημέρωσε για την ακύρωση της κράτησης. Στην περίπτωση αυτή δύναται η Επιχείρηση να ζητήσει την καταβολή αποζημίωσης με χρέωση έως τρεις (3) διανυκτερεύσεις.
4. Το προς μίσθωση δωμάτιο επιβάλλεται να εκκενωθεί από τον Πελάτη το αργότερο στις 12 μ.μ. της συμφωνηθείσας ημερομηνίας αναχώρησής του, εκτός εάν η Επιχείρηση προσφέρει άλλη ώρα εκκένωσης.
5. Σε περίπτωση υπεράριθμης κράτησης (overbooking) ή αδυναμία παροχής προς μίσθωση δωματίου, η Επιχείρηση οφείλει να παρέχει στον Πελάτη του Τουριστικό Γραφείο εναλλακτική διαμονή της ίδιας ή ανώτερης ποιότητας με χρέωση δική του.
6. Ο Πελάτης έχει δικαίωμα να ζητήσει από την Επιχείρηση παράταση της διαμονής του και η Επιχείρηση δύναται να συναινέσει ανάλογα τη διαθεσιμότητά της, χωρίς όμως να είναι υποχρεωμένη γι’ αυτό.
7. Οποιαδήποτε διαμαρτυρία εκ μέρους του Πελάτη θα γίνεται δεκτή μόνο αν υποβληθεί εγγράφως, είναι υπογεγραμμένη από εκπρόσωπο της Επιχείρησης και αποσταλεί στο Τουριστικό Γραφείο εντός είκοσι τεσσάρων (24) ωρών. Η Επιχείρηση δικαιούται χρονικού διαστήματος είκοσι τεσσάρων (24) ωρών για να επιλύσει και να διευθετήσει το θέμα. Δεν γίνονται αποδεκτά αιτήματα και διαμαρτυρίες που δεν υποβλήθηκαν εγγράφως εντός της προαναφερθείσας προθεσμίας.
8. Η Επιχείρηση έχει υποχρέωση να προμηθεύσει το Τουριστικό Γραφείο με δωμάτια βάσει της συμφωνίας και σύμφωνα με τις τιμές δωματίων που έχουν συμφωνηθεί και βρίσκονται στο επισυναπτόμενο παράρτημα του υπογεγραμμένου συμβολαίου.
9. Οι ενημερώσεις παύσης πωλήσεων (Stop sales) θα γίνονται αυτόματα αποδεκτές από το Τουριστικό Γραφείο και θα εισάγονται άμεσα στο λογισμικό του Τουριστικού Γραφείου μετά τη λήψη τους από την Επιχείρηση. Στην περίπτωση που η Επιχείρηση αμέλησε να ενημερώσει το Τουριστικό Γραφείο για τις ημερομηνίες παύσεις πωλήσεων, είναι υποχρεωμένη να αποδεχθεί όποια αιτούμενη κράτηση εμπίπτει σε εκείνες.

**Άρθρο 3: ΟΙΚΟΝΟΜΙΚΟΣ ΔΙΑΚΑΝΟΝΙΣΜΟΣ**

1. Το Τουριστικό Γραφείο υποχρεούται να καταβάλλει προκαταβολή τουλάχιστο ποσοστού 25% επί του συνολικού ποσού της συμφωνίας. Το υπόλοιπο χρηματικό ποσό της συμφωνίας υποχρεούται να εξοφληθεί με την αναχώρηση του Πελάτη, εκτός αν ισχύσει ειδική συμφωνία.
2. Η Επιχείρηση θα πληρώνεται στη χώρα της έδρας της κατόπιν αμοιβαίας συμφωνίας τρόπου πληρωμής, ο οποίος μπορεί να είναι ένας από τους παρακάτω:

* Κατάθεση στον Τραπεζικό Λογαριασμό που έχει υποδειχθεί εγγράφως από την Επιχείρηση.
* Χρέωση Πιστωτικής Κάρτας. Ωστόσο, σε τέτοια περίπτωση το Τουριστικό Γραφείο οφείλει να αποστείλει με FAX μία γραπτή εξουσιοδότηση στην Επιχείρηση για τη χρέωση της πιστωτικής κάρτας του πρώτου, μαζί με μία φωτοτυπία της εν λόγω κάρτας.
* Μετρητά.

**Άρθρο 4: ΠΟΛΙΤΙΚΗ ΑΚΥΡΩΣΕΩΝ**

Εάν πραγματοποιηθεί ακύρωση κράτησης 21 ημέρες πριν την άφιξη του Πελάτη, η Επιχείρηση υποχρεούται να επιστρέψει τη συμφωνηθείσα προκαταβολή. Μετά το πέρας του χρονικού αυτού διαστήματος η Επιχείρηση δεν υποχρεούται να επιστρέψει την προκαταβολή.

**Άρθρο 5: ΧΡΟΝΙΚΗ ΙΣΧΥΣ ΤΗΣ ΣΥΜΒΑΣΗΣ**

1. H χρονική ισχύς της παρούσας σύμβασης καθορίζεται σε ένα (1) έτος, με έναρξη την ημερομηνία υπογραφής της από τους δύο συμβαλλόμενους και λήξη το τέλος του 12ου μήνα έπειτα από την ημερομηνία υπογραφής.
2. Η παρούσα συμφωνία μπορεί να καταγγελθεί ανά πάσα στιγμή από οποιονδήποτε από τους συμβαλλομένους για σπουδαίο λόγο, υπό την προυπόθεση ότι έχει κοινοποιηθεί σχετική έγγραφη εξωδίκη δήλωση στο άλλο συμβαλλόμενο μέρος, τουλάχιστο δύο (2) μήνες προηγουμένως, όλα τα εκκρεμή χρηματοοικονομικά ζητήματα μεταξύ των δύο μερών έχουν τακτοποιηθεί και όλες οι υπηρεσίες που έχουν ξεκινήσει να παρέχονται έχουν ολοκληρωθεί. Σπουδαίος λόγος καταγγελίας της σύμβασης εκ μέρους των συμβαλλομένων είναι η παράβαση οποιουδήποτε όρου της παρούσας, καθώς και λόγοι ανωτέρας βίας.
3. Σε περίπτωση πτώχευσης ή αφερεγγυότητας ενός οποιουδήποτε από τους συμβαλλόμενους, λήγει αυτοδικαίως και πρόωρα το παρόν συμφωνητικό.

#### **Άρθρο 6: ΕΠΙΛΥΣΗ ΔΙΑΦΟΡΩΝ**

#### Οι συμβαλλόμενοι θα προσπαθήσουν με καλή πίστη να επιλύσουν φιλικά, με αμοιβαία συμφωνία, κάθε διαφορά που τυχόν θα προκύψει μεταξύ τους, σε σχέση με τη σύμβαση, με οποιοδήποτε τεχνικό, νομικό ή άλλο μέσο κατάλληλο.

#### Το συμφωνητικό αυτό διέπεται από την Ελληνική Νομοθεσία. Οποιαδήποτε διαφορά ανακύψει σχετικά με τη συμφωνία αυτή θα επιλύεται από τα μέρη με τη διαδικασία της Διαμεσολάβησης. Σε περίπτωση μη επίλυσης της διαφοράς με Διαμεσολάβηση, τα μέρη καθορίζουν τα δικαστήρια του Νομού Χαλκιδικής ως αποκλειστικά αρμόδια προς επίλυση.

#### Η παρούσα σύμβαση συντάχθηκε σε τρία (3) αντίτυπα και αφού αναγνώσθηκε από αμφότερους τους συμβαλλόμενους, υπογράφηκε ως ακολούθως.

#### **ΟΙ ΣΥΜΒΑΛΛΟΜΕΝΟΙ**

#### Για το Τουριστικό Γραφείο Για την Επιχείρηση